09/02/2017 | Administración LocalMunicipal
Cerdido
Modificación puntual do PXOM de Cerdido

ANUNCIO MODIFICACIÓN PUNTUAL DO PXOM DE CERDIDO, APROBADA DEFINITIVAMENTE POR ORDE DO 17 DE DECEMBRO DE 2014 DA CONSELLERÍA DE MEDIO AMBIENTE, TERRITORIO E INFRAESTRUTURAS 1.7.–CONTIDO DA MODIFICACIÓN.1.7.1.–Textos do PXOM que se modifican. A modificación que se plantexa na presente Modificación Puntual supón pequenas variacións en varios capítulos, tanto da Memoria como da Normativa, que se enumeran a continuación: MEMORIA – CAPÍTULO 3. MEMORIA DE ORDENACIÓN. – 3.3.–DESCRICIÓN E XUSTIFICACIÓN DOS PARÁMETROS URBANÍSTICOS DA ORDENACIÓN PROPOSTA.  3.3.1.–Cuantificación da clasificación do solo e as capacidades do planeamento.  3.3.1.3. Ordenación e cuantificación das capacidades do solo urbanizable delimitado.  3.3.1.4. Ordenación e cuantificación das capacidades do solo urbanizable non delimitado.  3.3.2.3. Sistema xeral, zonas verdes e espacios libres.  3.3.2.4. Equipamentos e dotacións. – CAPÍTULO 4. ESTRATEXIA DE ACTUACIÓN E ESTUDIO ECONÓMICO. – 4.1.–ESTRATEXIA DE ACTUACIÓN. – 4.2.–ESTUDIO ECONÓMICO. NORMATIVA – TÍTULO X. REGULACIÓN DO SOLO URBANIZABLE. – CAPÍTULO 3. CONDICIÓNS DE DESENVOLVEMENTO DO SOLO URBANIZABLE NON DELIMITADO.  Art.10.3.1. Condicións de desenvolvemento do solo urbanizable non delimitado.  Art.10.3.2. Condicións para o desenvolvemento das distintas áreas de Solo Urbanizable Non Delimitado. En consecuencia, a redacción dos puntos citados queda do seguinte xeito: MEMORIA CAPÍTULO 3. MEMORIA DE ORDENACIÓN 3.3.–DESCRICIÓN E XUSTIFICACIÓN DOS PARÁMETROS URBANÍSTICOS DA ORDENACIÓN PROPOSTA.3.3.1.–Cuantificación da clasificación do solo e as capacidades do planeamento. De acordo ca definición dos distintos tipos de solo establecida na lexislación vixente, e os criterios de clasificación utilizados na redacción do Plan, as superficies grafadas nos planos de clasificación, desprende a seguinte cuantificación por tipos de solo: Así pois, da superficie total do termo municipal, cuantificada segundo a cartografía en 5.269 Ha, aparece clasificado como solo urbano un 0,45% do termo municipal, solo de núcleo rural un 3,74%, distribuído en 92 entidades de poboación, un 0,63% como solo urbanizable, e un 95,18% como solo rústico protexido, do que un 50,35% é de protección forestal, un 6,90% é de protección paisaxística, 17,36% é de protección agropecuaria, un 14,05% é de protección de augas e un 2,08% é de espazos naturais.3.3.1.3. Ordenación e cuantificación das capacidades do solo urbanizable delimitado. Delimítanse dous sectores de solo urbanizable, nas inmediacións do núcleo urbano das Felgosas, vinculados ás expectativas que se crean neste municipio coa creación da Vía de Alta Capacidade Ferrol-Barreiros. Un dos sectores estará destinado á creación dun parque empresarial (S-01), e o outro á creación dun polígono residencial (S-02), que remate a trama viaria existente no núcleo urbano. O sector S-01, destinado á creación dun parque empresarial atópase localizado moi preto das Felgosas, moi ben comunicado a través das estradas AC-862 e AC-102, e lindeiro co novo trazado da Vía de Alta Capacidade Ferrol-Barreiros. No seu ámbito non concorren circunstancias que o fagan especialmente protexible, tratándose dunha zona reforestada con eucaliptos, onde se alternan especies con distintos grados de crecemento. Para a dotación de servizos urbanísticos será necesaria a creación dunha traída de augas desde a nova estación potabilizadora e a creación dunha depuradora, con capacidade, non só para o parque empresarial, senón tamén para o núcleo das Felgosas. O sector S-02 vincúlanse ó remate da trama urbana das Felgosas, polo leste, unindo as dúas tramas urbanas en que se encontra divido o solo urbano. No seu ámbito tampouco concorren circunstancias que o fagan especialmente protexible, pois trátase dunha masa forestal de eucaliptos que linda coas vivendas do solo urbano e que sería desexable abater. O servizo de abastecemento de auga atópase garantido ó lindar con colectores xerais que proveñen da nova planta potabilizadora, cunha capacidade aproximada de 250m 3. Para o saneamento está prevista a conexión do sector coa depuradora que se creará como desenvolvemento do sector S-01, de tal maneira que a execución deste se condicionará á do parque empresarial. Por outro lado, o déficit de espazos libres e zonas verdes xerado polo elevado número de núcleos rurais delimitados, así como as súas respectivas áreas de expansión, unida á escasa capacidade económica do concello, fan que as posibilidades de superar o estándar esixido para este tipo de dotacións pola lexislación do solo, pasen pola adscrición ós sectores de solo urbanizable de solos destinados a este fin e cualificados polo Plan Xeral como Sistemas Xerais. A tal efecto, na ficha correspondente a cada un dos sectores, incluirase ademais a carga de sistemas xerais de espazos libres e zonas verdes que se lle asignan á área de reparto en cuestión. A baixa dinámica na construción residencial do concello fai que as excesivas cargas que se podan incluír en cada unha das áreas de reparto, como sistemas xerais adscritos, que en todo caso rebaixan o aproveitamento patrimonializable de cada un dos propietarios do sector, afecten negativamente ao desenvolvemento dos sectores. Coa intención de solucionar este aspecto, óptase por asignar a algún dos sectores de solo urbanizable delimitado, que se indica no seguinte apartado, o máximo aproveitamento permitido pola lexislación do solo en función do número de habitantes do termo municipal. Atendendo ó expresado no artigo 52.3 da Lei 9/2002, modificada pola Lei 15/2004, indícase que para os usos residenciais previstos, cun aproveitamento total de 0,40 m 2 /m 2, obtense unha edificabilidade aproximada sobre parcela neta, descontados viarios e cesións de carácter local, de 0,60 m 2 /m 2, que é a edificabilidade asignada para as ordenanzas do solo urbano contiguo. CUANTIFICACIÓN DA EDIFICABILIDADE ESTIMADA PARA O SOLO URBANIZABLE DELIMITADO 3.3.1.4. Ordenación e cuantificación das capacidades do solo urbanizable non delimitado. Clasifícanse como tal aquelas áreas que poden ser obxecto de transformación, fundamentalmente polos seus valores de posición respecto ós sistemas xerais viarios e infraestruturais e que non tendo a condición de solo urbano, núcleo rural ou rústico, tampouco non teñen establecidos prazos dentro da estratexia do Plan Xeral. Nunha das zonas preténdese a regularización dunhas actividades existentes destinadas a carpintería mecánica nas proximidades de Vila da Igrexa. A empresa Generoso Santalla, S. L., que é unha das principais actividades industriais do concello, xurdiu como un pequeno serradoiro no corazón do asentamento de Vila da Igrexa, nunha propiedade limitada polas edificacións existentes, a estrada AC-102 e o río Pontellas. A imposibilidade física que para medrar tiña esta localización, fixo que as novas instalacións, as máis modernas, se formulasen nunha zona máis ampla e con expectativas de expansión. Neste momento, a instalación máis moderna localízase nunha parcela da mesma propiedade situada a 200m ó leste da anterior, lindando coa mesma estrada e sen especias afección territoriais ou sectoriais, sendo esta instalación a que se pretende regularizar a través da clasificación de solo urbanizable non delimitado (UND-01) proposta polo planeamento. Así, desde o punto de vista da regularización de actividades industriais preexistentes, en consideración ós principios de utilización racional dos recursos naturais ou de desenvolvemento sostible, atopamos a xustificación para a clasificación deste solo. Por outra banda, na delimitación proposta non concorren aspectos que obriguen a clasificala como solo rústico especialmente protexido, pois a parcela se atopa a día de hoxe cun grao de transformación elevado, froito das actividades que nela se están a desenvolver, non se atopa afectado por lexislación de augas ou sectorial doutro tipo e foi informada favorablemente polo organismo titular da estrada coa que linda no proceso de tramitación do Plan Xeral de Ordenación Municipal. Por outro lado, delimítase unha zona nas inmediacións das Felgosas (UND-02), coa finalidade de rematar a trama urbana do núcleo das Felgosas entre as dúas zonas delimitadas. O remate da trama urbana entre as dúas zonas que constitúen este solo urbano, o que xa motivou en parte a clasificación do sector S-02 é a fundamental xustificación da clasificación deste ámbito. Non obstante, en base ós principios de utilización racional dos recursos naturais ou de desenvolvemento sostible, procede axustar a previsión da execución deste solo, programando o seu desenvolvemento para un período posterior ós desenvolvementos principais do solo urbanizable delimitado, é dicir, máis alá dos oito anos previstos para o desenvolvemento do solo urbano e urbanizable inmediato. Ademais, analizada a realidade física da zona, as condicións de parcelación cun bo número de fincas de pequeno tamaño, as condicións de accesibilidade destas, na súa maior parte sen acceso rodado, o que impide un aproveitamento racional para o seu uso agrícola, os usos existentes, nos que a día de hoxe xa se mesturan os cultivos agrícolas, en clara regresión, coas plantacións de especies arbóreas de crecemento rápido, pódese concluír que, excluída a zona de afección de augas do rego da Felgosa, non existen factores de especial potencialidade produtiva, ambiental ou natural, que os fagan merecedores da clasificación de solo rústico especialmente protexido. Así mesmo, na contorna do núcleo urbano do Porto, localízase o terceiro ámbito de solo urbanizable non delimitado (UND-03), entre os trazados novo e vello da AC-110, sendo a súa finalidade o remate da trama urbana do mencionado núcleo, do mesmo xeito que o UND-02. No seu ámbito non concorren circunstancias que o fagan especialmente protexible, tratándose dunha zona dedicada na actualidade a monte baixo, sendo terreos de moi baixa calidade agrícola. O servizo de abastecemento de auga está totalmente garantido ó lindar cun dos colectores xerais conectados á nova potabilizadora de 250m 3. O saneamento poderá conectar ó existente, cun colector de Ø315 de PVC. Condiciónase o desenvolvemento deste ámbito á execución por parte do concello da EDAR SRX-2. CUANTIFICACIÓN DA EDIFICABILIDADE ESTIMADA PARA O SOLO URBANIZABLE NON DELIMITADO 3.3.2.3. Sistema xeral zonas verdes e espazos libres. Establece a Lei de Ordenación Urbanística e Protección do Medio Rural de Galicia, no seu artigo 47, que o Plan Xeral deberá prever Sistemas Xerais de Espazos Libres e Zonas Verdes de dominio e uso públicos, en proporción non inferior a 15 metros cadrados por cada 100 metros cadrados de uso residencial. Tendo en conta isto, pásase a continuación a cuantificar o número de metros cadrados de uso residencial previstos polo Plan. Solo de núcleo rural tradicional. O solo de núcleo rural tradicional considérase de licenza directa municipal, polo que as previsións son as contempladas nos apartados precedentes: Área de Expansión. Solo de núcleo rural disperso: o crecemento do solo de núcleo rural disperso (área de expansión), segundo os cálculos aportados nos apartados precedentes ascende ás seguintes cantidades: Solo urbano. Segundo os datos dos apartados anteriores: Solo urbanizable delimitado. Segundo os datos anteriores: Solo urbanizable non delimitado. Non se contempla a efectos de garantir o estándar de sistemas xerais de equipamentos e espazos libres, pois segundo o estipulado no artigo 66.3. c), os proxectos de sectorización conterán as súas propias cesións de sistemas xerais. A capacidade real do Plan Xeral de uso residencial ascende por tanto a 335.618m 2. As zonas verdes e espazos libres, tanto existentes como previstos polo Plan, teñen por tanto que ser superiores a 50.343m 2. A xustificación do cumprimento deste estándar exprésase no cadro adxunto: Como se pode apreciar no cadro adxunto as dotacións existentes a nivel de espazos libres e zonas verdes neste momento non eran deficitarias. Cos que se programan cóbrense non só as necesidades da poboación actual, senón as das previsións do planeamento en función da clasificación do solo. Estes espazos libres existentes ou programados e as súas respectivas ampliacións localízanse uniformemente repartidos polo termo municipal e preto dos núcleos de poboación importantes, de modo que se consegue un certo equilibrio entre posición dos equipamentos e concentracións de habitantes que gozan os mencionados espazos libres. Ademais destes espazos libres e zonas verdes de sistema xeral existen outros de menor dimensión, de sistema local que complementan o equipamento municipal e que se reflicten no seguinte cadro: 3.3.2.4. Equipamentos e dotacións. Da análise efectuada en epígrafes anteriores e da información que se desprende dos planos de clasificación e información hai que sinalar que o concello de Cerdido a día de hoxe non é deficitario en solo destinado a estes fins. Acompáñanse os cadros de equipamentos e dotacións existentes: EQUIPAMENTO DE SISTEMA XERAL EXISTENTE EQUIPAMENTO DOCENTE EQUIPAMENTO DEPORTIVO EQUIPAMENTO ADMINISTRATIVO EQUIPAMENTO SANITARIO ASISTENCIAL EQUIPAMENTO SOCIO-CULTURAL SERVICIOS URBANÍSTICO EQUIPAMENTO DE SISTEMA LOCAL EXISTENTE EQUIPAMENTO DEPORTIVO EQUIPAMENTO SOCIO-CULTURAL EQUIPAMENTO RELIXIOSO EQUIPAMENTO CONXUNTO PARROQUIAL EQUIPAMENTO DE CEMITERIO 3.3.2.5. Obtención, execución e deseño das novas dotacións.4.–ESTRATEXIA DE ACTUACIÓN E ESTUDIO ECONÓMICO.4.1.–ESTRATEXIA DE ACTUACIÓN A Lei de Ordenación Urbanística e Protección do Medio Rural de Galicia, no seu artigo 61, establece os documentos que deben conter os Plans Xerais, entre os que figuran a estratexia de actuación e o estudio económico. Para a redacción da orde de prioridades ou estratexia de actuación, é de aplicación o artigo 41 do Regulamento de Planeamento, que textualmente di: “O programa de actuación do Plan Xeral establecerá: 1.–Os obxectivos, directrices e estratexia do seu desenvolvemento a longo prazo para todo o territorio comprendido no seu ámbito.2. As previsións específicas concernentes á realización dos sistemas xerais.3.–As dúas etapas cuadrienais en que han de se desenvolver as determinacións no solo urbanizable programado.4.–Os prazos a que han de se axustar as actuacións previstas, no seu caso, para completar a urbanización en solo urbano ou para realizar operacións de reforma interior neste tipo de solo”. Por outro lado, a Lei 9/2002, modificada pola Lei 15/2004, establece, no seu artigo 60 que “1. Os Plans xerais de ordenación municipal conterán a estratexia para o desenvolvemento coherente do Plan e, en particular, determinarán a execución dos sistemas xerais que haxan de se crear necesariamente para o desenvolvemento das áreas de solo urbano non consolidado e dos sectores de solo urbanizable delimitado.2. Así mesmo, determinarán os ámbitos de actuación preferinte en solo urbano non consolidado e en solo urbanizable delimitado, para os que haberán de se fixar os prazos e condicións en que teñan que ser executadas as actuacións públicas programadas ou privadas concertadas cos particulares, así como as determinacións da ordenación detallada sen necesidade de remisión ó planeamento de desenvolvemento.” Atendendo a isto, a estratexia do Plan Xeral encamíñase a consolidar o actual modelo de asentamentos, facendo especial fincapé nas actuacións de consolidación e creación de malla urbana nos núcleos urbanos das Felgosas e O Porto, limitando o crecemento en torno ós viarios existentes e creando bolsas de solo para desenvolver cara os bordes. Estas actuacións, baseadas fundamentalmente en sectores de solo urbanizable delimitado e áreas de solo urbanizable non delimitado, permiten a consecución dun sistema adecuado de dotacións e infraestruturas. Tendo en conta a baixa dinámica de crecemento e a necesidade rematar a trama urbana mediante operacións xestionadas de solo, o cal leva como consecuencia a clasificación de solo urbanizable delimitado e non delimitado, proponse proxectar unha estratexia de actuación a longo prazo, con desenvolvementos sucesivos e condicionados entre si, de maneira que en todo momento se garanta a correcta adecuación das infraestruturas de servizos ós desenvolvementos previstos. Así, a priorización das actuacións previstas acomódase ó horizonte temporal de dezaseis anos (catro cuadrienios) e á necesidade de abordar, con anterioridade á execución dalgunhas actuacións, a redacción e tramitación dos pertinentes estudios, o que imposibilita de feito a total materialización do investimento prevista no estudio económico do Plan. Polo que respecta ás determinacións do sistema xeral viario, está previsto para o primeiro cuadrienio de vixencia do Plan a creación da Vía de Alta Capacidade C. G.-1.3 San Sadurniño (AG-64) – límite da Provincia – San Cibrao (LU-862), a realizar pola Consellería de Política Territorial Obras Públicas e Vivenda. Este sistema xeral é de vital importancia para o desenvolvemento municipal, condicionando en grande medida as expectativas de desenvolvemento dos solos urbanizables delimitados. O resto do viario non existente que puidese crearse polo desenvolvemento dos diferentes solos considerarase en todo caso local e irá vinculado necesariamente á execución daqueles. A ampliación do viario existente tamén se vincula á execución dos distintos solos urbanizables. Polo que respecta ás infraestruturas básicas, a principal prioridade é a creación de dúas depuradoras, unha en cada núcleo urbano. Tendo en conta que na actualidade as fosas existentes satisfán tan so as necesidades do poboación existente, prográmase a execución de dúas depuradoras, unha con cargo ós presupostos do Concello, a de Porto, e a outra con cargo ó desenvolvemento do sector de solo urbanizable S-01, a de Felgosas. Polo que respecta ó desenvolvemento racional do solo urbanizable delimitado e non delimitado establécense os seguintes criterios de priorización: 1.–Polo que respecta ó sector de solo urbanizable S-01, o seu uso como parque empresarial, así como a súa facilidade de conexión cun ámbito supralocal a raíz da creación da V. A. C. C. G.-1.3 San Sadurniño (AG-64) – límite da Provincia – San Cibrao (LU-862), determina a súa priorización como actuación nº1 condicionando o desenvolvemento do resto dos solos urbanizables das Felgosas. Á súa execución condiciónase á creación da depuradora das Felgosas, polo que o resto dos desenvolvementos de solos urbanizables deste núcleo, condiciónanse á execución do mencionado parque empresarial.2.–O sector de solo urbanizable S-02 é o prioritario en canto ó uso residencial, pois ó seu desenvolvemento condiciónase a creación dun parque na zona de Abruñeiros, así coma o peche da trama urbana das Felgosas. Non obstante, a inexistencia de servizos de saneamento adecuados condiciona o seu desenvolvemento á execución (aprobación definitiva), do instrumento de desenvolvemento do sector S-01. Para esta actuación optarase en primeira instancia (primeiro cuadrienio), por sistemas de xestión indirectos, e no segundo cuadrienio, directos.3.–A actuación do solo urbanizable non delimitado UND-01 preséntase como un feito illado e, polo tanto, o seu desenvolvemento non se condiciona ó resto dos solos urbanizables tanto delimitados como non delimitados, sobre todo tendo en conta que, por un lado a súa finalidade é a de regularización das actividades industriais existentes, e polo que se atopa afastado dos núcleos urbanos das Felgosas e O Porto. Non obstante, o plan de sectorización contemplará a adecuada conexión co sistema xeral viario así como os correspondentes sistemas xerais de infraestruturas de servizos, sobre todo no que se refire ó sistema de depuración.4.–O desenvolvemento do ámbito de solo urbanizable de uso residencial UND-02, condicionase ó desenvolvemento (aprobación definitiva) do instrumento de desenvolvemento do sector S-02. Esta actuación, tendo en conta a programación dos solos anteriores, prevese para os dous últimos cuadrienios previstos na estratexia do Plan Xeral.5.–O desenvolvemento do ámbito de solo urbanizable non delimitado para uso residencial UND-03, localizado no Porto, non está condicionado ó desenvolvemento previo do resto dos solos urbanizables, tan só á execución da nova EDAR SRX-2. Así, co horizonte temporal da presente programación, teríamos completado o sistema de abastecemento no período inicial, o sistema depuración das Felgosas no primeiro cuadrienio de vixencia do Plan Xeral, e o sistema de depuración de Porto no terceiro cuadrienio. No primeiro cuadrienio executarase tamén o corredor Ferrol-Barreiros e o Polígono industrial das Felgosas, o que contribuirá notablemente a fixar a poboación local e favorecer as expectativas de crecemento, motivo polo cal o desenvolvemento dos sectores S-02 e S-03 e coherente coa programación proposta. Unha vez fixada a poboación local en base tanto ás actuacións de infraestruturas como de desenvolvementos industriais e residenciais previstos para os dous primeiros cuadrienios, poderase acometer o remate da trama urbana das Felgosas na transición co solo rústico circundante, acometendo a execución do solo urbanizable non programado UND-02 nos dos últimos cuadrienios de programación do presente Plan Xeral de Ordenación Municipal.4.2.–ESTUDIO ECONÓMICO. Trátase agora de definir as previsións sobre execución de sistemas xerais a cargo do Concello, que se reflectiron no epígrafe correspondente. Prevese a súa execución nos dous primeiros cuadrienios, existindo dispoñibilidade de recursos para a garantir mediante as aplicacións correspondentes do orzamento municipal. O contido do estudio económico e financeiro fica regulado no artigo 42 do Regulamento de Planeamento, que textualmente di: “O estudio económico e financeiro do Plan Xeral conterá: 1.–A avaliación económica da execución das obras de urbanización correspondentes á estructura xeral e orgánica do territorio definida no Artigo 19.1. b do presente Regulamento e á implantación dos servicios, incluídos ambos nos programas cuadrienais correspondentes ó solo urbanizable programado.2.–A mesma avaliación referida ás actuacións que, no seu caso, se programasen para o solo urbano.3.–A determinación do carácter público ou privado dos investimentos a realizar para a execución das previsións do Plan Xeral, expresadas nos apartados anteriores, con suficiente especificación das obras e servicios que se atribúen ó sector público e privado e indicación, no primeiro caso dos Organismos ou Entidades Públicas que asumen o importe do investimento”. Por outro lado, a Lei 9/2002, modificada pola Lei 15/2004, establece, no seu artigo 60 que “3. O Plan xeral de ordenación municipal conterá unha avaliación do custe de execución dos sistemas xerais e das actuacións previstas, con indicación do carácter público ou privado da iniciativa de financiación, xustificando as previsións que haxan de se realizar con recursos propios do concello. No suposto de que se atribúa a financiación a administracións ou entidades públicas distintas do municipio, deberá acreditarse a conformidade das mesmas.” Realízase a continuación o cadro de sistemas xerais cuxa execución fica adscrita ao Concello e a valoración destas actuacións: Extraído dos orzamentos municipais, obtemos o seguintes resultados: OBRIGACIÓNS RECOÑECIDAS POR ANOS (SUMA CAPÍTULO 6 DE GASTOS) Así pois o investimento total a asumir polo Concello derivado deste Planeamento ascende á cantidade de CINCOCENTOS NOVENTA E SEIS MIL NOVECENTOS CATRO EUROS (596.904 €), que de acordo co Orzamento Corrente do Concello, é posible executar dentro dos primeiros cuadrienios, período para o que se prevén os desenvolvementos de solo urbanizable delimitado. Cómpre sinalar neste punto que se podería incluír a efectos de garantir a execución dos sistemas xerais correspondentes ó Concello a valoración do 10% do aproveitamento lucrativo dos posibles desenvolvementos co que obviamente ficaría plenamente garantida a dispoñibilidade de recursos para a execución das obras e adquisición do solo correspondentes á Administración Municipal. NORMATIVA TÍTULO X. REGULACIÓN DO SOLO URBANIZABLE. CAPÍTULO 3. CONDICIÓNS DE DESENVOLVEMENTO DO SOLO URBANIZABLE NON DELIMITADO. Art.10.3.1. Condicións de desenvolvemento do solo urbanizable non delimitado. Os Plans de sectorización que desenvolvan áreas desta categoría de solo, terán por obxecto, segundo cada caso, o desenvolvemento de áreas industriais para regularización de actividades existentes no entorno de Vila da Igrexa (UND-01), ou o desenvolvemento de áreas residenciais en ordenación extensiva no entorno das Felgosas (UND-02), e do Porto (UND-03). Usos prohibidos: para cada zona os non contemplados no apartado precedente e expresamente as novas plantacións de especies arbóreas que constitúan masa forestal. Art.10.3.2. Condicións para o desenvolvemento das distintas áreas de Solo Urbanizable Non Delimitado. Para a súa mellor xestión e dadas as diferentes características dos solos, o Solo Urbanizable Non Delimitado divídese en áreas homoxéneas, nas cales se fixan as correspondentes densidades e aproveitamentos máximos, así como os usos globais e os sistemas xerais a desenvolver en cada unha das bolsas mencionadas. Estas áreas aparecen reflectidas no plano C-Z de sectores e áreas de solo urbanizable delimitado e non delimitado Fíxanse a continuación os límites de aproveitamento e densidade que rexerán no momento que se proceda á delimitación de sectores de solo urbanizable dentro das áreas de solo urbanizable non delimitado: – Superficie mínima para desenvolver áreas de Solo Urbanizable Non Delimitado: Áreas residenciais de vivenda unifamiliar (UND-02 e UND-3): 2,00 Ha Áreas para a regularización de actividades existentes (UND-01): 2,00 Ha – Densidade máxima: Áreas residenciais de vivenda unifamiliar (UND-02 e UND-03): 15viv/Ha – Aproveitamento: Áreas residenciais de vivenda unifamiliar (UND-02 e UND-03): 0,30 m 2 /m 2 Áreas para a regularización de actividades existentes (UND-01): 0,60 m 2 /m 2 – Alturas e ocupacións máximas: Áreas residenciais de vivenda unifamiliar (UND-02 e UND-03): 50%, B+1, 7 m Áreas para a regularización de actividades existentes (UND-01): 50%, 9 m – Condicións para o desenvolvemento de Plans de Sectorización: UND-01: respectaranse as condicións antes fixadas. Os usos principais serán os industriais e comerciais. Cumpriranse as cesións de dotacións previstas na lexislación do solo vixente. A sectorización será tal que garanta a conexión co sistema xeral que constitúe a AC-102. Será necesaria a construción dunha depuradora así como dun depósito para abastecemento que se dimensionarán suficientemente para atender as necesidades do núcleo de Vila da Igrexa. UND-02: respectaranse as condicións antes fixadas. A conexión co sistema xeral viario e coas infraestruturas municipais realizarase a través da estrada autonómica AC-862. A tal efecto, prohíbese a nova apertura indiscriminada de rúas, concentrando a conexión de cada unha das zonas en puntos sinalados e autorizados polo organismo titular da vía, as cales cumprirán en todo caso o indicado na normativa de estradas vixente. As infraestruturas de servizos urbanísticos aproveitarán as xa creadas para o S-01, suficientemente dimensionadas. UND-03: respectaranse as condicións antes fixadas. A conexión co sistema xeral viario e coas infraestruturas municipais realizaras a través da estrada autonómica AC-110. A tal efecto, prohíbese a nova apertura indiscriminada de rúas, concentrando a conexión de cada unha das zonas en puntos sinalados e autorizados polo organismo titular da vía, as cales cumprirán en todo caso o indicado na normativa de estradas vixente. – Condicións do sistema viario en Solo Urbanizable Non Delimitado: Como norma xeral, prohibiranse novos accesos directos indiscriminados de edificacións ás estradas, autonómicas ou provinciais, senón que se farán a través de camiños de servizo existentes, ou deseñando un novo acceso que canalice todos os movementos, concentrando e limitando o seu número, de maneira que se cumpra a normativa vixente e os criterios de seguridade viaria. Estes novos accesos deberán contar co informe favorable do organismo titular da estrada. Na tramitación de calquera actuación pública programada ou privada concertada farase indicación expresa das capacidades e características dos sistemas xerais aos que estas se conectan (viario, saneamento, subministro de auga, enerxía eléctrica, gas, etc.) e a xustificación da capacidade das mesmas ou, noutro caso, garantir o seu reforzo. Como norma xeral, cumprirán co estipulado a tal efecto no Título VII da presente normativa.1.7.2.–Planos do PXOM que se modifican. Modifícanse os planos de clasificación C00 (escala 1/10.000), 2C (escala 1/10.000), C-06 (escala 1/5.000) e C-Z (escala 1/5.000) do PXOM vixente, de maneira que queda reflectida a modificación na clasificación do solo urbanizable, así como a nova delimitación do equipamento dotacional CEL-1. Así mesmo, elimínase a ficha de xestión correspondente ó S-03. Ademais, aprovéitase a oportunidade para corrixir unha errata no plano C-Z (escala 1/5.000) do PXOM, no que o ámbito UND-02 aparece designado, de xeito equivocado, como UND-03.2.–NORMATIVA E TRAMITACIÓN 2.1.–DISPOSICIÓNS XERAIS 2.1.1.–Marco legal. A presente Modificación Puntual redáctase de conformidade coa Lei 9/2002, de Ordenación Urbanística e Protección do Medio Rural de Galicia, na súa redacción posterior ás modificacións establecidas pola Lei 2/2010, do 25 de marzo, de medidas urxentes de modificación da Lei 9/2002, e co actual Plan Xeral de Ordenación Municipal de Cerdido.2.1.2.–Ámbito de aplicación. Constitúe o ámbito de aplicación da presente Modificación Puntual os terreos delimitados nos planos número C00, 2C, C-06 e C-Z deste documento, abranguendo unha superficie total final do ámbito UND-03 de 24.794m 2, no que queda incluído o equipamento CEL-1, de 2.136m² de superficie total final.2.1.3.–Contido. En todos aqueles conceptos e determinacións non recollidos na Modificación Puntual, serán de aplicación as disposicións xerais do Plan Xeral de Ordenación Municipal de Cerdido, e complementariamente, as disposicións de carácter vinculante da Lei 9/2002, de Ordenación Urbanística e Protección do Medio Rural de Galicia, na súa redacción posterior ás modificacións establecidas pola Lei 2/2010, do 25 de marzo, de medidas urxentes de modificación da Lei 9/2002, ou calquera normativa xeral que a modifique ou substitúa.2.1.4.–Aplicación da normativa xeral. A presente Modificación Puntual contén todas as precisións necesarias, tendo en conta o obxecto da mesma, establecidas na vixente lexislación do solo. Cerdido, 3 de febreiro de 2017. O alcalde Benigno Galego Castro